ΑΠΟΦΑΣΕΙΣ
Αριθμ. 10270οικ.
Τρόπος διενέργειας διαγωνισμού Συμβολαιογράφων.
Ο ΥΠΟΥΡΓΟΣ ΔIΚΑIΟΣΥΝΗΣ
Έχοντας υπόψη:
1. Τις διατάξεις:
α) της παρ. 10 του άρθρου 25 του ν. 2830/2000 «Κώδικας Συμβολαιογράφων» (Α΄ 96) όπως ισχύει,
β) του άρθρου 90 του «Κώδικα νομοθεσίας για την
Κυβέρνηση και τα κυβερνητικά όργανα», που κυρώθηκε
με το άρθρο πρώτο του π.δ. 63/2005 (Α΄ 98).
2. Το π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και
Υφυπουργών» (Α΄ 121).
3. Τo γεγονός ότι από τις διατάξεις αυτής της απόφασης
δεν προκαλείται δαπάνη σε βάρος του κρατικού προϋπολογισμού, αποφασίζουμε:
Άρθρο 1
1. Ο διαγωνισμός των υποψηφίων συμβολαιογράφων
είναι πανελλήνιος και προκηρύσσεται με απόφαση του
Υπουργού Δικαιοσύνης που εκδίδεται εντός του πρώτου
τετραμήνου κάθε έτους με βάση τις κενές θέσεις που
υφίστανται 10 ημέρες πριν την έκδοση της υπουργικής
απόφασης και δημοσιεύεται στην Εφημερίδα της Κυβερνήσεως ένα μήνα τουλάχιστον προ της ημέρας ενάρξεως
του διαγωνισμού. Περίληψη της προκηρύξεως αναρτάται στην ιστοσελίδα του Υπουργείου Δικαιοσύνης καθώς
και στις ιστοσελίδες των οικείων Εφετείων και Πρωτοδικείων της περιφέρειας κάθε Εφετείου. Η προκήρυξη
περιλαμβάνει τις προς πλήρωση κενές οργανικές θέσεις
αφενός ως προς τον αριθμό αφετέρου ως προς το είδος.
2. Ο διαγωνισμός διενεργείται:
Α. Στην έδρα του Εφετείου Αθηνών για τους υποψηφίους εγγεγραμμένους σε Δικηγορικό Σύλλογο που υπά-
γεται στις περιφέρειες των Εφετείων Αθηνών, Εύβοιας,
Πειραιώς, Πατρών, Δυτικής Στερεάς Ελλάδας, Ναυπλίου,
Κρήτης, Ανατολικής Κρήτης, Αιγαίου, Βορείου Αιγαίου,
Δωδεκανήσου, Λαμίας και Καλαμάτας.
Β. Στην έδρα του Εφετείου Θεσσαλονίκης για τους υποψηφίους εγγεγραμμένους σε Δικηγορικό Σύλλογο που
υπάγεται στις περιφέρειες των Εφετείων Θεσσαλονίκης,
Λάρισας, Δυτικής Μακεδονίας, Ιωαννίνων, Κέρκυρας και
Θράκης.
Άρθρο 2
Οι επιθυμούντες τη συμμετοχή τους στο διαγωνισμό
υποψηφίων συμβολαιογράφων οφείλουν, πέντε (5) ημέρες τουλάχιστον προ της οριζόμενης με την προκήρυξη
ημέρας έναρξης του διαγωνισμού, να υποβάλουν στον
Γραμματέα της Τριμελούς Οργανωτικής Επιτροπής στην
έδρα του Εφετείου σχετική αίτηση συμμετοχής στο διαγωνισμό και να προσκομίζουν όσα στοιχεία και δικαιο-
λογητικά απαιτούνται με την απόφαση της προκήρυξης
του διαγωνισμού.
Άρθρο 3
Η κατά την παρ. 4β του άρθρου 25 Τριμελής Οργανωτική Επιτροπή, συγκροτούμενη με απόφαση του
Υπουργού Δικαιοσύνης, αποτελείται από έναν Πρόεδρο Εφετών των πολιτικών και ποινικών δικαστηρίων
ως Πρόεδρο αυτής, έναν Εισαγγελέα Εφετών και έναν
Συμβολαιογράφο με τους αναπληρωτές τους κατά τις
κείμενες διατάξεις.
Χρέη γραμματέα εκτελεί υπάλληλος του Εφετείου,
οριζόμενος από τον Πρόεδρο της Επιτροπής.
Η ανωτέρω Επιτροπή, μετά τη λήξη της προθεσμίας
υποβολής αιτήσεων προς συμμετοχή στον διαγωνισμό,
αποφασίζει αιτιολογημένα και τελεσίδικα για την παραδοχή ή μη των αιτήσεων των υποψηφίων και συντάσ-
σει πίνακα των δεκτών υποψηφίων ανά ειρηνοδικειακή
περιφέρεια, τον οποίο αναρτάται στην ιστοσελίδα του
Εφετείου το αργότερο 48 ώρες πριν τη διεξαγωγή της
γραπτής δοκιμασίας. Η Επιτροπή ορίζει επίσης το οίκημα
όπου θα διενεργηθεί ο διαγωνισμός με απόφασή της,
που αναρτάται στην ιστοσελίδα του Εφετείου το αργότερο 48 ώρες πριν τη διενέργεια του διαγωνισμού και
αποστέλλεται με το ταχύτερο μέσο προς την Κεντρική
Επιτροπή των εξετάσεων που εδρεύει στο Υπουργείο Δικαιοσύνης. Ο Πρόεδρος της Επιτροπής μπορεί να ορίσει
ως επιτηρητές υπαλλήλους των δικαστικών υπηρεσιών της έδρας των Εφετείων Αθηνών και Θεσσαλονίκης
αντίστοιχα.
Άρθρο 4
Η Πενταμελής Κεντρική Επιτροπή συγκροτείται με
απόφαση του Υπουργού Δικαιοσύνης και αποτελείται
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
3 Μαρτίου 2021
ΤΕΥΧΟΣ  ΔΕΥΤΕΡΟ
Αρ. Φύλλου 838
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 838/03.03.2021
από έναν Αρεοπαγίτη ως Πρόεδρο, ένα Πρόεδρο Εφετών των πολιτικών και ποινικών δικαστηρίων, έναν Ει-
σαγγελέα Εφετών, έναν Καθηγητή Νομικού Τμήματος
της Νομικής Σχολής του Πανεπιστημίου Αθηνών και τον
Πρόεδρο του Συμβολαιογραφικού Συλλόγου Αθηνών Πειραιώς - Αιγαίου και Δωδεκανήσου με τους αναπληρω-
τές τους κατά τις κείμενες διατάξεις. Χρέη γραμματέα της
Επιτροπής εκτελεί ο εκάστοτε προϊστάμενος του Τμήματος Συμβολαιογραφείων και Υποθηκοφυλακείων με τον
αναπληρωτή του.
Η Κεντρική Επιτροπή με απόφασή της καθορίζει το
πρόγραμμα του διαγωνισμού και τη γνωστοποιεί στους
Προέδρους των Τριμελών Οργανωτικών Επιτροπών με
το ταχύτερο δυνατό μέσο, οι οποίοι υποχρεούνται να
την αναρτήσουν στην ιστοσελίδα του οικείου Εφετείου.
Τα θέματα του διαγωνισμού είναι κοινά για τους υποψηφίους. Τρία τουλάχιστον μέλη της Κεντρικής Επιτρο-
πής προτείνουν πέντε (5) θέματα ο καθένας για κάθε
μάθημα. Κάθε θέμα περιλαμβάνει συνθετική παρουσίαση πρακτικού θέματος και ερωτημάτων θεωρητικού
χαρακτήρα.
Η Κεντρική Επιτροπή, σε μυστική συνεδρίασή της,
προβαίνει σε κλήρωση των θεμάτων, τα οποία δύναται να συμπληρώσει και, σε περίπτωση που χρειάζεται
διευκρίνιση, να απαλείψει ή να αναδιατυπώσει μέρος
αυτών. Για τον σκοπό αυτόν η Κεντρική Επιτροπή συνέρχεται δύο και ήμισυ τουλάχιστον ώρες πριν από την ώρα
που ορίστηκε για την έναρξη της γραπτής διαδικασίας
σε κάθε εξεταστέο μάθημα σε αίθουσα της Κεντρικής
Υπηρεσίας του Υπουργείου Δικαιοσύνης. Τα μη κληρωθέντα θέματα καταστρέφονται, συντασσομένου υπό της
Κεντρικής Επιτροπής σχετικού πρακτικού.
Τα θέματα που κληρώθηκαν, όπως αυτά τελικώς διατυπώθηκαν από την Κεντρική Επιτροπή, αποστέλλο-
νται τριάντα (30) λεπτά πριν την έναρξη της γραπτής
δοκιμασίας μέσω ηλεκτρονικού ταχυδρομείου στους
Προέδρους των Τριμελών Οργανωτικών Επιτροπών, οι
οποίοι με ευθύνη τους φροντίζουν για την αναπαραγωγή
τους με απόλυτη ασφάλεια, προκειμένου να διανεμηθούν στους εξεταζόμενους.
Εντός δύο ημερών από το πέρας του συνόλου των
γραπτών εξετάσεων συνέρχεται η Κεντρική Επιτροπή,
η οποία συντάσσει πρακτικό με τις ορθές απαντήσεις
και καθορίζει σε εικοσάβαθμη κλίμακα τις μονάδες αξιολόγησης για το πρακτικό θέμα και για κάθε ερώτημα
και τυχόν υποερώτημα των θεωρητικών θεμάτων, υποχρεωτικές για τους βαθμολογητές και αναβαθμολογη-
τές. Το πρακτικό αυτό διαβιβάζεται αμέσως στις ομάδες
βαθμολόγησης της παρ. 4γ του άρθρου 25.
Άρθρο 5
Τα μέλη των Τριμελών Οργανωτικών Επιτροπών οφείλουν κατά τις ημέρες των εξετάσεων να βρίσκονται στα
εξεταστικά κέντρα μία (1) τουλάχιστον ώρα πριν από την
ώρα έναρξης του διαγωνισμού.
Οι υποψήφιοι οφείλουν να προσέλθουν στην αίθουσα όπου διενεργείται ο διαγωνισμός τριάντα (30) λεπτά
νωρίτερα από την ώρα που έχει προσδιορισθεί για την
έναρξη της δοκιμασίας, οπότε και αρχίζει η εκφώνηση
από τον σχετικό πίνακα των ονομάτων των υποψηφίων
από τον Πρόεδρο της επιτροπής, ενώ παράλληλα γίνεται και η εξακρίβωση της ταυτότητας τους από κάποιο
μέλος της επιτροπής, με έλεγχο των δελτίων αστυνομικής ταυτότητας των υποψηφίων. Κατά τη διάρκεια της
εξέτασης απαγορεύεται η χρήση κινητών τηλεφώνων
και οποιουδήποτε διορθωτικού υλικού.
Την ώρα που έχει προσδιορισθεί για την έναρξη της
δοκιμασίας, ένα μέλος της επιτροπής παραδίδει στους
εξεταζόμενους τα θέματα, σε φωτοτυπικά αντίγραφα,
την ίδια ώρα σε όλες τις αίθουσες εξετάσεων. Εάν ένας
από τους υποψηφίους δεν είναι παρών στην αίθουσα
κατά την στιγμή της έναρξης εκφώνησης των ονομάτων
αποκλείεται από το διαγωνισμό.
Οι υποψήφιοι γράφουν σε ομοιόμορφο χαρτί, που τους
χορηγείται από την εξεταστική επιτροπή και σφραγίζεται
με τη σφραγίδα του οικείου Εφετείου. Στους υποψηφίους
παρέχεται τρίωρη προθεσμία για να επεξεργασθούν και
να αναπτύξουν το θέμα. Εάν κριθεί αναγκαίο, η τρίωρη
προθεσμία μπορεί να παραταθεί μέχρι (60) λεπτά κατόπιν απόφασης της Κεντρικής Επιτροπής.
Απαγορεύεται δε απολύτως η χρήση ερμηνευτικών
κειμένων, διδακτικών συγγραμμάτων, σημειώσεων ή
άλλου είδους βοηθημάτων, πλην των κειμένων των νόμων. Υποψήφιος που κάνει χρήση βοηθημάτων που δεν
επιτρέπονται ή συνεννοείται εγγράφως ή προφορικώς
με άλλο υποψήφιο ή άλλο πρόσωπο αποβάλλεται από
το διαγωνισμό με πράξη της Τριμελούς Οργανωτικής
Επιτροπής. Οι υποψήφιοι μπορούν να χρησιμοποιήσουν
πρόχειρο σε κόλα λευκή που θα φέρει σφραγίδα του
οικείου Εφετείου.
Κάθε υποψήφιος, κατά τη λήξη της προκαθορισμένης
για την εξέταση ώρας, ή και πριν από αυτήν, παραδίδει στον Πρόεδρο ή σε μέλος της επιτροπής το γραπτό
του μαζί με το πρόχειρο. Το γραπτό δεν πρέπει να φέρει
στο σώμα αυτού υπογραφή ή άλλο διακριτικό γνώρισμα πλην των ατομικών στοιχείων του υποψηφίου στο
πάνω αριστερό μέρος της δεύτερης (2ης) σελίδας του
εξωφύλλου του γραπτού. Αφού γίνει η παραβολή με
επίδειξη του δελτίου της αστυνομικής του ταυτότητας,
οι ενδείξεις των ατομικών στοιχείων του καλύπτονται
με αδιαφανή ταινία, η οποία δεν αφαιρείται παρά με την
οριστικοποίηση της βαθμολογίας. Με την ίδια αδιαφανή
ταινία καλύπτεται και ο βαθμός κάθε βαθμολογητή και
σε περίπτωση αναβαθμολόγησης οι βαθμοί των προηγούμενων βαθμολογητών και κάθε αναβαθμολογητή.
Κατά την παράδοση τα γραπτά όλων των υποψηφίων
μονογράφονται από όλα τα μέλη της εξεταστικής επιτροπής στο τέλος κάθε φύλλου και σε κάθε παραπομπή
και αφού διαπιστωθεί ότι ο αριθμός τους ανταποκρίνεται στον αριθμό των διαγωνισθέντων, τα γραπτά κάθε
μαθήματος παραδίδονται στον Πρόεδρο της Τριμελούς
Οργανωτικής Επιτροπής που τα διαβιβάζει στον Γραμματέα της Κεντρικής Επιτροπής, ο οποίος τα παραδίδει στις
ομάδες βαθμολόγησης που εδρεύουν στην Κεντρική
Υπηρεσία του Υπουργείου Δικαιοσύνης και έχουν ορισθεί με απόφαση του Υπουργού Δικαιοσύνης. Επίσης,
διαβιβάζουν τα σχετικά πρακτικά στην αρμόδια Διεύθυνση του Υπουργείου Δικαιοσύνης. Τα πρόχειρα σημει-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 838/03.03.2021
ώματα των εξεταζομένων καταστρέφονται με πρακτικό
της Τριμελούς Οργανωτικής Επιτροπής.
Χρέη γραμματέων των ομάδων βαθμολόγησης εκτελούν υπάλληλοι της Κεντρικής Υπηρεσίας του Υπουρ-
γείου Δικαιοσύνης, κατηγορίας ΠΕ, ΤΕ ή ΔΕ.
Άρθρο 6
Οι ομάδες βαθμολόγησης, αφού συγκεντρώσουν τα
γραπτά των διαγωνιζόμενων, προβαίνουν στη διαδικασία βαθμολόγησης και τυχόν αναβαθμολόγησης των
γραπτών σύμφωνα με τα οριζόμενα στην παρ. 7 του
άρθρου 25 του ν. 2830/2000, όπως ισχύει. Κάθε βαθμολογητής και αναβαθμολογητής οφείλει να αναγράψει
αναλυτικά στον ειδικό χώρο του τετραδίου τις μονάδες
αξιολόγησης για κάθε μια από τις απαντήσεις που έδωσε ο υποψήφιος επί του πρακτικού θέματος καθώς και
όλων των ερωτημάτων και τυχόν υποερωτημάτων επί
των θεωρητικών θεμάτων. Η διαδικασία βαθμολόγησης
ολοκληρώνεται το αργότερο σε ενενήντα (90) ημέρες
από την παράδοση των γραπτών δοκιμίων στις ομάδες
βαθμολόγησης. Η δε διαδικασία αναβαθμολόγησης
ολοκληρώνεται το αργότερο σε είκοσι ημέρες από την
παράδοση τους στην Πενταμελή Κεντρική Επιτροπή.
Οι ομάδες βαθμολόγησης καταρτίζουν πίνακα επιτυχόντων, σύμφωνα με το όγδοο εδάφιο της παρ. 7 του
άρθρου 25 του ν. 2830/2000, όπως ισχύει, τον οποίο
διαβιβάζουν στην αρμόδια Διεύθυνση του Υπουργείου
Δικαιοσύνης. Στην ίδια Διεύθυνση διαβιβάζονται και τα
πρακτικά των ανωτέρω ομάδων, καθώς και τα γραπτά
των υποψηφίων.
Αντίγραφο του πίνακα επιτυχόντων αποστέλλεται
στους Προέδρους των Τριμελών Οργανωτικών Επιτροπών για να αναρτηθεί στο Κατάστημα των οικείων Εφε-
τείων. Aναρτάται δε και στην ιστοσελίδα του Υπουργείου
Δικαιοσύνης.
Μετά τη δημοσίευση του πίνακα επιτυχόντων στην
Εφημερίδα της Κυβερνήσεως, όσοι περιλαμβάνονται σε
αυτόν, υποβάλλουν αίτηση - υπεύθυνη δήλωση, εντός
10 εργάσιμων ημερών, στην οποία αναφέρεται με σειρά προτίμησης η κενή ή οι κενές οργανικές θέσεις των
Ειρηνοδικείων που επιθυμούν να διοριστούν.
Κατόπιν, καταρτίζεται ο τελικός πίνακας επιτυχόντων
και διοριστέων ανά Ειρηνοδικείο από την αρμόδια υπηρεσία του Υπουργείου Δικαιοσύνης, ο οποίος δημοσιεύ-
εται στην Εφημερίδα της Κυβερνήσεως και αναρτάται
στην ιστοσελίδα του Υπουργείου Δικαιοσύνης.
Σε περίπτωση που υποψήφιος δηλώνει οποιαδήποτε
ειδική ανάγκη η οποία καθιστά δυσχερή τη δυνατότητά
του να ανταποκριθεί σε γραπτή δοκιμασία ορίζεται από
την Οργανωτική Επιτροπή μέλος ή υπάλληλος, ο οποίος θα καταγράφει τις απαντήσεις καθ’ υπαγόρευση του
διαγωνιζομένου. Για τη διαδικασία αυτή προβλέπεται
ξεχωριστός χώρος στο εξεταστικό κέντρο. Στο γραπτό
του υποψηφίου επισυνάπτεται υπεύθυνη δήλωση του
υπογράφοντα για την πλήρη καταγραφή των υπαγορευμένων. Η δήλωση αυτή διαβιβάζεται από τον Γραμμα-
τέα της Οργανωτικής Επιτροπής στον Γραμματέα της
Κεντρικής Επιτροπής και φυλάσσεται. Ο υποψήφιος θα
πρέπει να έχει ενημερώσει εγκαίρως την Οργανωτική
Επιτροπή προσκομίζοντας τα σχετικά δικαιολογητικά
ή τον Γραμματέα αυτής προκειμένου να γίνουν όλες οι
απαραίτητες ενέργειες. Για τους υποψηφίους, οι οποίοι
εξετάζονται με τη διαδικασία της υπαγόρευσης, η προθεσμία παρατείνεται μία ώρα, ήτοι τέσσερις.
Διά της παρούσης, η υπ’ αρ. 70280/2012 απόφαση του
Υπουργού Δικαιοσύνης, Διαφάνειας και Ανθρωπίνων Δικαιωμάτων με θέμα «Τρόπος διενέργειας διαγωνισμού
Συμβολαιογράφων» (B΄ 2349), όπως ισχύει, καταργείται.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 25 Φεβρουαρίου 2021
Ο Υπουργός
ΚΩΝΣΤΑΝΤΙΝΟΣ ΤΣΙΑΡΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 838/03.03.2021
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20210200838.pdf | Tokens: 14812]